eelnõu

NARVA LINNAVALITSUS

KORRALDUS
Narva










03.06.2015 nr…..

Projekteerimistingimuste kinnitamine

(Parve tn 12 piirde püstitamine)

	1. ASJAOLUD JA MENETLUSE KÄIK
04.05.2015. a. Igor Brokk ja Olga Brokk taotlesid (taotlus nr 4174/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Parve tn 12 piirde püstitamiseks. Seni tühja krundi hoonestuse planeerimisel tuleb lähtuda projekteerimisbüroo „Inkeri“ poolt 08. 2003 koostatud ja Narva Linnavolikogu 06. 10. 2005 otsusega 151/63 kehtestatud Oru tn, 6 Paemurru tn ja Parve tn detailplaneeringust. 
2. ÕIGUSLIKUD ALUSED


	2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.3
Ehitusseaduse §19 lõikele 1 punkt 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.
2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.
3. OTSUS


Kinnitada projekteerimistingimused Parve tn 12 piirde püstitamiseks järgnevalt:

3.1 ÜLDANDMED

3.1.1
Ehitisregistri andmed: puuduvad
3.1.2 Kinnistusraamatu andmed: katastriüksuse tunnus 51105:001:0137, pindala 1280 m2.

3.2 PROJEKTEERIMISE EESMÄRK

Projekti koostamise eesmärgiks on Parve tn 12 piirde püstitamine.

3.3 ÜLDNÕUDED

3.3.1
Projekti koostamisel ja vormistamisel juhinduda Majandus- ja Kommunikatsiooniministri 17.09.2010.a. kehtestatud määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, Narva Linnavolikogu 24.01.2013 otsusega nr 3 kehtestatud Narva linna üldplaneeringust, krunti hõlmavast detailplaneeringust (Narva linn, Oru tn, 6 Paemurru tn, Parve tn), „Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).

3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil esitada piirde asukohad, juurdepääsud avalikult kasutatavale teele, sisse- ja väljasõit krundilt jne. Sadevett mitte juhtida kõrvalasuvatele kruntidele. Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5
Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.6
Esitada Arhitektuuri- ja Linnaplaneerimise Ametile kooskõlastamiseks “Parve tn 12 piirde püstitamise ehitusprojekt” vähemalt kahes identselt komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Piirded ja parkimiskohad lahendada Parve tn 12 krundi piirides (vastavalt detailplaneeringule).
3.4.2

Piirete lubatud kõrgus: kuni 1,5 m. Tänavapoolsed rajatised peavad olema lahendatud sobilikuna piirkonna miljöösse. Piirded peavad reeglina olema ažuursed. Ebasoovitav on kasutada augustatud/siledast teraslehest piiret ja profiilplekki. 
3.4.3
Lubatud transpordi juurdepääsude arv: vastavalt detailplaneeringule.
3.4.4
Võimalike segaolme- ja kompostitavate jäätmete käitlemine: vastavalt Narva jäätmehoolduseeskirjale.
3.6 KOOSKÕLASTUSED
3.6.1
Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist.
3.6.2

Narva Linnavalitsuse Arhitektuuri- ja Linnaplaneerimise Amet.

3.6.3

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused on kehtivad kuni 02.06.2017. a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

